Komission asetus (ETY) N:o 1618/70, annettu 7 päivänä elokuuta 1970, pöytäviinien ja tma-laatuviinien makeuttamisen valvonnan edellytyksistä



Virallinen lehti nro L 175 , 08/08/1970 s. 0017 - 0018

Suomenk. erityispainos Alue 3 Nide 3 s. 0063

Tanskank. erityispainos: Sarja I Alue 1970(II) s. 0495

Ruotsink. erityispainos Alue 3 Nide 3 s. 0063

Englannink. erityispainos: Sarja I Alue 1970(II) s. 0562

Kreikank. erityispainos: Luku 03 Nide 5 s. 0174

Espanjank. erityispainos: Luku 03 Nide 4 s. 0022

Portugalink. erityispainos: Luku 03 Nide 4 s. 0022



KOMISSION ASETUS (ETY) N:o 1618/70, annettu 7 päivänä elokuuta 1970, pöytäviinien ja tma-laatuviinien makeuttamisen valvonnan edellytyksistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä säädetyistä lisäsäännöksistä 28 päivänä huhtikuuta 1970 annetun neuvoston asetuksen (ETY) N:o 816/70(1), sellaisena kuin se on viimeksi muutettuna asetuksella (ETY) N:o 1253/70(2), ja erityisesti sen 21 artiklan 2 kohdan ja sen 35 artiklan, sekä katsoo, että asetuksen (ETY) N:o 816/70 21 artiklan 1 kohdassa annetaan tietyt säännöt viinien makeuttamisesta; tässä säännöksessä tarkoitetaan ensisijaisesti pöytäviinejä; sitä sovelletaan määritetyillä alueilla tuotettuja laatuviinejä koskevista erityissäännöksistä 28 päivänä huhtikuuta 1970 annetun neuvoston asetuksen (ETY) N:o 817/70 8 artiklan 2 kohdan mukaisesti tma-laatuviineihin, makeuttaminen ei saa johtaa asetuksen (ETY) N:o 816/70 18 artiklassa vahvistetut rajat ylittävään lisäväkevöimiseen; tämän tarpeen huomioon ottamiseksi tämän saman asetuksen 21 artiklan a ja b alakohdassa säädetään erityissäännökset; lisäksi valvontatoimenpiteet ovat välttämättömiä erityisesti kyseisten säännösten noudattamisen takaamiseksi, on suotavaa, erityisesti valvonnan tehokkuuden lisäämiseksi, että makeuttaminen tehdään ainoastaan tuotantovaiheessa tai tuotantoa mahdollisimman lähellä olevassa vaiheessa; tämän vuoksi on tarpeen rajoittaa makeuttaminen tuotanto- ja tukkukauppavaiheeseen, makeuttaminen kuuluu pöytäviinien ja tma-laatuviinien valmistamiseen; tämän vuoksi on tarpeen, että kaikki käytetyt tuotteet myötävaikuttavat valmistetun viinin laadun takaamiseen; tämän vuoksi on edellytettävä, että käytetyn rypälemehun on oltava kaikissa tapauksissa lähtöisin asetuksen (ETY) N:o 816/70 16 artiklassa tarkoitetuista viiniköynnöslajikkeista, on tarpeen, että valvontatoimielin saa tiedon tulossa olevista toimista; tässä tarkoituksessa olisi säädettävä, että jokainen makeuttamista suunnitteleva henkilö ilmoittaa siitä valvontatoimielimelle kirjallisella ilmoituksella; tätä menettelyä voidaan kuitenkin helpottaa, jos makeuttamisen tekee toistuvasti tai jatkuvasti yritys, ilmoituksen tarkoituksena on mahdollistaa kyseisten toimien valvonta; tämän vuoksi on tarpeen, että ilmoitukset osoitetaan sen jäsenvaltion toimivaltaiselle viranomaiselle, jonka alueella makeuttaminen tehdään; ilmoituksien on oltava mahdollisimman tarkkoja ja tavoitettava toimivaltainen viranomainen ennen toimien alkamista, valvonnan tehokkuuden vuoksi on välttämätöntä, että asianosainen tekee ilmoituksen hallussa pitämistään rypälemehun tai tiivistetyn rypälemehun määristä ennen makeuttamista; tämä ilmoitus on hyödytön, jollei siihen liity velvoitetta pitää lähtö- ja tulorekisteriä makeuttamiseen käytetyistä tuotteista, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Pöytäviinien ja tma-laatuviinien makeuttaminen ei ole hyväksyttyä kuin tuotanto- tai tukkukauppavaiheessa, sanotun kuitenkaan rajoittamatta asetuksen (ETY) N:o 817/70 15 artiklan soveltamista. 2. Makeuttamiseen käytettyjen rypälemehujen on oltava peräisin asetuksen (ETY) N:o 816/70 16 artiklassa tarkoitetuista viiniköynnöslajikkeista. 2 artikla 1. Makeuttamista suunnittelevat luonnolliset henkilöt tai oikeushenkilöt toimittavat ilmoituksen sen jäsenvaltion toimivaltaiselle viranomaiselle, jonka alueella makeuttaminen tehdään. 2. Ilmoitukset tehdään kirjallisina. Niiden on oltava toimivaltaisella viranomaisella vähintään 48 tuntia ennen päivää, jona makeuttaminen tehdään. Kun makeuttamisen tekee toistuvasti tai jatkuvasti yritys, voivat jäsenvaltiot kuitenkin hyväksyä, että toimivaltaiselle viranomaiselle toimitetaan ilmoitus, joka koskee useampaa toimenpidettä tai määritettyä jaksoa. Tällainen ilmoitus hyväksytään ainoastaan, jos yritys pitää rekisteriä, johon on kirjattu kukin makeutustoimenpide sekä 3 artiklassa tarkoitetut maininnat. 3 artikla Ilmoitusten on sisällettävä seuraavat maininnat: 1. Kun kyseessä on asetuksen (ETY) N:o 816/70 21 artiklan 1 kohdan a alakohdassa tarkoitettujen edellytysten mukaisesti tehty makeutus: a) käytetyn pöytäviinin tai tma-laatuviinin määrä ja kokonaisalkoholipitoisuus ja todellinen alkoholipitoisuus; b) lisättävän rypälemehun määrä ja kokonaisalkoholipitoisuus ja todellinen alkoholipitoisuus; c) pöytäviinin tai tma-laatuviinin kokonaisalkoholipitoisuus ja todellinen alkoholipitoisuus makeutuksen jälkeen. 2. Kun kyseessä on asetuksen (ETY) N:o 816/70 21 artiklan 1 kohdan b alakohdan säännösten mukaisesti tehty makeutus: a) käytetyn pöytäviinin tai tma-laatuviinin määrä ja kokonaisalkoholipitoisuus ja todellinen alkoholipitoisuus; b) tapauksen mukaan rypälemehun määrä ja kokonaisalkoholipitoisuus ja todellinen alkoholipitoisuus tai lisättävän tiivistetyn rypälemehun määrä ja kokonaisalkoholipitoisuus ja todellinen alkoholipitoisuus sekä tiheys; c) pöytäviinin tai tma-laatuviinin kokonaisalkoholipitoisuus ja todellinen alkoholipitoisuus makeutuksen jälkeen. 4 artikla 1. Edellä 2 artiklan 1 kohdassa tarkoitetut henkilöt pitävät lähtö- ja tulorekisteriä, johon merkitään näiden makeuttamisen suorittamiseksi hallussaan pitämien rypälemehujen ja tiivistettyjen rypälemehujen määrät. 2. Jäsenvaltioiden on ryhdyttävä kaikkiin toimenpiteisiin makeuttamista koskevien säännösten noudattamisen varmistamiseksi ennen tätä koskevien yhteisön säännösten hyväksymistä. 3. Niiden on ilmoitettava näistä toimenpiteistä viipymättä komissiolle. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä elokuuta 1970. Komission puolesta Puheenjohtaja Franco M. MALFATTI (1) EYVL N:o L 99, 5.5.1970, s. 1 (2) EYVL N:o L 143, 1.7.1970, s. 1